Diari Oficial de la Generalitat Valenciana


Sumari del DOGV 321, del 23-12-1985 (1985/805484)

ORDRE de 4 de desembre de 1985, de la Conselleria d'Obres Públiques, Urbanisme i Transports, per la qual es prorroga el termini a partir del qual haurà d'utilitzarse obligatòriament el Llibre de Reclamacions establert en l'Ordre d'aquesta Conselleria, de 15 de juliol de 1985.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   321

Data del DOGV
:   23-12-1985

Secció del DOGV
:   ALTRES DISPOSICIONS

Número del document
:   1985/805484


Data del document
:   04-12-1985

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

Ordre de 4 de desembre de 1985, de la Conselleria d'Obres Públiques, Urbanisme i Transports, per la qual es prorroga el termini a partir del qual haurà d'utilitzarse obligatòriament el Llibre de Reclamacions establert en l'Ordre d'aquesta Conselleria, de 15 de juliol de 1985.  
L'Ordre d'aquesta Conselleria, de 15 de juliol de 1985, per la qual s'establí el Llibre de Reclamacions a utilitzar en les administracions i vehicles de servei públic de transport de viatgers i mercaderies per carretera, de competència d'aquesta Comunitat Autònoma, determinava en la Disposició Transitòria que els Llibres de Reclamacions ajustats al model establert en la Resolució de la Direcció General de Transports Terrestres, de data 14 de novembre de 1973, podrien continuar sent utilitzats fins el 31 de desembre de 1985, i passar aquest termini hom hauria d'utilitzar obligatòriament el Llibre de Reclamacions que s'homologava en l'Ordre esmentada.   
Atesa la proximitat de la data establerta en aquesta Disposició Transitòria, i davant la possibilitat que no s'haja editat el total de llibres necessaris, així com per facilitar les tasques de diligenciament en els Serveis Territorials de Transports d'aquesta Conselleria, es fa aconsellable de prorrogar el termini esmentat, per a la qual cosa i fent ús de les atribucions que en con fe re ix l'article 35 de la Llei de la Generalitat Valenciana 5/1983, de 30 de desembre, de Govern Valencià,   
ORDENE:   
Article 1.r  
Els Llibres de Reclamacions ajustats al model establert en la Resolució de la Direcció General de Transports Terrestres, de data 14 de novembre de 1973, podran continuar sent utilitzats durant 1986 fins el final dels períodes establerts per al visat anual de les autoritzacions de transport corresponents. Passat aquest termini, haurà d'utilitzar-se obligatòriament el Llibre de Reclamacions establert en l'Ordre d'aquesta Conselleria, de 15 de juliol de 1985.   
DISPOSICIONS FINALS  
Primera  
Queda derogada la Disposició Transitòria de l'Ordre d'aquesta Conselleria, de 15 de juliol de 1985.   
Segona  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 4 de desembre de 1985.   
El Conseller d'Obres Públiques, Urbanisme i Transports,  
RAFAEL BLASCO I CASTANY